Source: http://muhaz.org/cod-hcp-arpim.html
Timestamp: 2020-04-02 13:03:00+00:00
Document Index: 3228147

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14', 'Articolul 15', 'Articolul 16', 'Articolul 17', 'Articolul 18', 'Articolul 19', 'Articolul 20', 'Articolul 21']

Cod hcp arpim
CODUL ARPIM DE ETICĂ ÎN PROMOVAREA MEDICAMENTELOR ELIBERATE PE BAZĂ DE PRESCRIPŢIE MEDICALĂ ŞI ÎN INTERACŢIUNILE CU PROFESIONIŞTII DIN DOMENIUL SANITAR
Adoptat de Adunarea Generală Statutară a ARPIM
la data de 27 noiembrie 2014 (Ediţia 2014)*
SFERA DE APLICARE 5
APLICABILITATE 6
PREVEDERI 7
Articolul 1. Autorizaţia de punere pe piaţă 7
Articolul 2. Informaţiile care vor fi făcute disponibile 7
Articolul 3. Promovarea şi documentarea ei 7
Articolul 4. Utilizarea citatelor în promovare 8
Articolul 5. Acceptabilitatea promovării 8
Articolul 6. Distribuţia promovării 9
Articolul 7. Transparenţa promovării 9
Articolul 8. Limitarea recomandărilor medicale personale 9
Articolul 9. Materiale informative şi/sau educaţionale şi Obiecte de utilitate medicală 9
Articolul 10. Evenimente şi ospitalitate 10
Articolul 11 Sponsorizări/Donaţii/Subsidii care sprijină asistenţa medicală sau cercetarea 11
Articolul 12 Onorarii pentru servicii 11
Articolul 13 Sponsorizarea profesioniştilor din domeniul sanitar 12
Articolul 14. Utilizarea consultanţilor 12
Articolul 15. Studiile non-intervenționale cu medicamente autorizate 13
Articolul 16. Mostre 15
Articolul 17. Interzicerea cadourilor. 16
Articolul 18. Personalul membrilor ARPIM 16
Articolul 19. Conştientizare şi educaţie 17
Articolul 20. Reclamaţii şi sancţiuni 17
Articolul 21. Amendamente aduse codului 21
DEFINIŢII 21
INTERACŢIUNEA CU FUNCŢIONARII PUBLICI 22
LISTA PRINCIPALELOR LEGI APLICABILE 23
care cuprinde prevederi asupra incompatibilităţii sau conflictului de interese al HCP/factorilor de decizie 23
EXEMPLU DE CLAUZĂ CONTRACTUALĂ (orientativă, conţinut minim) 24
ANEXA A: GHID PENTRU PAGINILE WEB ACCESIBILE PROFESIONIŞTILOR DIN DOMENIUL SANITAR, PACIENŢILOR ŞI PUBLICULUI 31
ANEXA B: Ghid de publicare a rezumatului unui studiu non-intervenţional 34
ANEXA C: Formular de informare a Grupului de Lucru pentru Mediul Etic al ARPIM privind cererile de împrumuturi (comodat) primite de membrii ARPIM conform secţiunii 11.03 – Regulile de Implementare şi Procedură 35
ANEXA D: Formular de informare a Grupului de Lucru pentru Mediul Etic al ARPIM privind donaţiile de medicamente conform secţiunii 11.04. 35
Asociaţia Română a Producătorilor Internaţionali de Medicamente a fost înfiinţat în anul 1995, pentru a facilita accesul pacienţilor români la progresele industriei farmaceutice în materie de cercetare şi dezvoltare de noi tratamente .
În prezent suntem organizaţia care susţine obiectivele comune ale celor mai importante 28 de companii farmaceutice internaţionale producătoare de medicamente inovative, prezente în România. Aceste companii realizează împreună 70% din volumul de afaceri al industriei farmaceutice din România.
Începând cu anul 2004, ARPIM este afiliată la Federaţia Europeană a Industriilor şi Asociaţiilor Farmaceutice (EFPIA - European Federation of Pharmaceutical Industries and Associations), organizaţia reprezentativă a industriei farmaceutice din Europa. Membrii săi sunt asociaţiile naţionale ale industriei farmaceutice din 31 de ţări care reunesc, la rândul lor, 38 de companii farmaceutice de prestigiu. Cele mai multe companii membre ale EFPIA sunt reprezentate şi în România.
Misiunea principală a EFPIA şi, implicit, a ARPIM rezumată prin motto-ul "medicamente noi pentru o sănătate mai bună" este promovarea cercetării şi dezvoltării farmaceutice în scopul de a descoperi soluţii terapeutice mai bune pentru a îmbunătăţi într-o mare măsură sănătatea umană.
Diseminarea informaţiilor ştiinţifice şi educaţionale asigură punerea la dispoziţia profesioniştilor din domeniul sanitar şi pacienţilor a rezultatelor anilor de muncă ştiinţifică şi uriaşelor investiţii în cercetare şi dezvoltare. În toate activităţile legate de domeniul medical, reprezentanţii industriei farmaceutice consideră că trebuie definite şi respectate standarde înalte şi sunt convinşi că, în ceea ce priveşte activităţile de marketing/promoţionale, auto-disciplina este procesul care deserveşte cel mai bine interesul public. Criteriile etice pentru promovarea medicamentelor sunt considerate ca o bază a comportamentului corespunzător, în armonie cu căutarea adevărului şi dreptăţii.
În ianuarie 2007, România a devenit membră a UE. Pentru a aplica aceleaşi standarde etice înalte pentru activităţile promoţionale şi nepromoţionale desfăşurate de industria farmaceutică din UE, este obligatoriu ca şi în România să se pună în practică un cod de conduită similar cu cel aplicat în ţările UE. Având în vedere acest lucru, ARPIM a adoptat, în mai 2005, Codul ARPIM.
Codul ARPIM de etică în promovarea medicamentelor eliberate pe bază de prescripţie medicală şi în interacţiunile cu profesioniştii din domeniul sanitar (în continuare “Codul ARPIM”) reprezintă o referinţă care trebuie să ajute în a decide dacă practicile promoţionale referitoare la medicamente sunt aliniate la standarde etice acceptabile.
ARPIM este conştient de importanţa furnizării de informaţii exacte, corecte şi obiective despre produsele medicamentoase, astfel încât să se poată lua decizii raţionale cu privire la utilizarea lor.
Codul ARPIM reflectă cerinţele Codului EFPIA şi Directivei Consiliului 2001/83/CE1, aşa cum a fost amendată, în legătură cu medicamentele de uz uman (“Directiva”). Codul ARPIM se înscrie în cadrul general stabilit de Directivă, care recunoaşte rolul controlului voluntar al publicităţii produselor medicamentoase de către organisme de autoreglementare şi apelul la aceste organisme atunci când apar plângeri.
ARPIM încurajează competiţia între companiile farmaceutice care operează în România. Codul ARPIM nu intenţionează să restrângă promovarea produselor medicamentoase sau să limiteze interacţiunea cu profesioniştii din domeniul sanitar în detrimentul competiţiei echitabile. În schimb, el caută să asigure desfăşurarea activităţilor promoţionale şi a altor activităţi conexe într-un mod onest, cu evitarea practicilor înşelătoare şi a potenţialelor conflicte de interes cu profesioniştii din domeniul sanitar şi în concordanţă cu legile şi reglementările din România. În acest fel, Codul ARPIM urmăreşte să promoveze un mediu în care publicul larg să poată avea încredere că alegerea medicamentelor în vederea prescrierii se face pe baza meritelor fiecărui produs şi a nevoilor individuale de asistenţă medicală ale pacienţilor.